Source: https://www.riigiteataja.ee/akt/23970
Timestamp: 2020-07-04 03:09:24+00:00

Document:
10. 01. 2002 nr 3 (RT I 2002, 5, 11), jõust. 1. 01. 2002
Määrus kehtestatakse «Relvaseaduse» (RT I 2001, 65, 377) § 6 lõike 4 alusel.
§2. Hüvitise arvestamine ja hüvitise suurus
(1) Hüvitise arvestamiseks määrab politseiprefektuur temale hoiule antud sundvõõrandamisele kuuluva relva või laskemoona hariliku väärtuse «Asjaõigusseaduse» (RT I 1993, 39, 590; 1999, 44, 509; 2001, 34, 185) § 29 lõike 2 tähenduses.
(3) Kunsti- või ajaloolist väärtust või konstruktsioonilist eripära omava relva väärtuse määrab Politseiameti moodustatud ekspertkomisjon.
§3. Hüvitise maksmine
(1) Sundvõõrandamisele kuuluva relva ja laskemoona eest hüvitise maksmine toimub relva omanikule politseiprefekti sundvõõrandamise otsuses näidatud, § 2 alusel arvutatud summas.
(2) Sundvõõrandatud relva ja laskemoona eest hüvitise maksmine toimub Politseiameti eelarvest. Siseministeeriumi taotluse alusel hüvitatakse Vabariigi Valitsuse reservist Politseiametile tema poolt kantud kulud üks kord kolme kuu jooksul.
(3) Kui hüvitise saaja vaidlustab politseiprefekti sundvõõrandamise otsuses näidatud hüvitise suuruse, annab relva sundvõõrandanud politseiprefektuur selle hindamiseks § 2 lõikes 3 nimetatud ekspertkomisjonile. Ekspertkomisjoni otsusega määratud hüvitise suurus tehakse hüvitise saajale kirjalikult teatavaks.
§4. [Käesolevast tekstist välja jäetud]
[RT I 2002, 5, 11 - jõust. 1. 01. 2002]

References: § 6

§2
 § 29

§3
 § 2
 § 2

§4